Aalborg Stiftstidende, 1842-05-10
Paa Rædselsdagen igaar er fulgt en Rædselsnat. De Referenten igaar Nat Kl. 10 forlod Hamborg, var Jlden bleven standset paa den ny Jungfernstiegs Side og Gansemarkt, der begge bleve forskaanede; derimod raste den paa den anden Side af Alsterbasinet omkring St. Peter, paa den ene Side henad der Berg og Omegn, paa den anden henimod Zuchthausstrasse og Paulstrasse. Ogsaa bleve nu alle Anstrængelser opbudte for at frelse den ærværdige Peterskirk- og dens majestætiske Taarn og derved snarest muligt standse Jldens Udbredelse over hele dette Qvarteer og det nærliggende Jacobi-Sogn. Her paa Høiden af St. Peter, der ligesom var Stadens Fæstning, var ogsaa det fra Stade ankomne Artilleri opstillet, for, da intet andet Middel mere forslog, med Krudt og andre Ødelæggelsesmidler at afværge Branden, der truede med af Bergstrasse at bane sig Vei til Kirken; ogsaa hørte man om Aftenen fra Tid til anden skyde og sprænge der. Men Gud i sit undforskelige Raad havde besluttet det anderledes. Efterat Taarnet allerede flere Gang havde fænget Jld og efterat det om Natten var lykket at beskjærmee det, maa siden Træværket under Kobbertaget paa en ulykkelig Maade have antændt sig. Kort: imorges Kl. 9. saae man den lyse Flamme slaae ud af den nederste Spidse og allerede Kl. 9 3/4 styrtede denne ned mod Sydvestsiden, Afbrændte eller ødelagte ere: der Berg og endeel af de derudløbende Gader, Tugthuusgaden og Tugthuset, hvorfra Forbryderne allerede iforveien vare bortfjernede, den ene Side af Bergstrasse og endeel af Paulstrasse. Jblandt de brændende Gader befinder sig ogsaa Schmiedestrasse henimod Fischmarkt, den nye Skolebygning (Johanneum) staaer i stor Fare og man har efter Forlydende truffet Forberedelser til Nødsfald at sprænge den. Jblandt de afbrændte større Bygninger befinder sig nu ogsaa det i Begyndelsen skaante Eimbeckiske Huus; derimod er den af Ruiner omgivne nye Børs, rigtignok ikke uden megen Beskadigelse, bleven frelst. Den nærmeste og største Fare truer nu ved den stærke Sydvestvind den tildeels slet bebyggede Egn ved Jacobikirken. Det egentlige Hjerte af Staden, Hovedsædet for Handelen og Jndustrien, er allerede størstedelen i de første Dage afbrændt og man frygter endnu bestandigt for den ovrige. Stadens nærmeste Omegn, navnlig fra Dammthor, ligesom endeel af Voldene og mange af Pladsene i Staden selv yde et hjertesønderrivende Skue. Overalt seer man Mennesker leirede ved Siden af deres tildeels fattige Effecter, og der enten oppebie det Øieblik, da de igjen kunne drage ind i deres forladte Bopæle, eller ikke vide, hvor de skulle søge hen med deres Sager. Ogsaa fattes der Transportmidler ved den almindelige Udvandring, og Priserne ere, ved Concurrenen imellem de Velhavende og Trængende, næsten uopnaaelige. Jmidlertid lade Nabostæderne det ikke mangle paa Hjælp. J enkelte Qvarterer af Altona ere Husene allerede opfyldte med Brandlidte og deres Effecter, og flere Bekjendtgjørelser fra Overpræsidenten opfordre Stadens Jndvaanere og Omegnens Beboere til at levere Qvarterer, Sengeklæder og andre afde vigtige Fornødenheder til de Ulykkelige, hvorved man erindrer sig Hamborgs Beleiring og den Velgjørenhedssands, Altona da lagde for Dagen; ligesaa roser man det Altonaer Brandpersonales og Vagtskibs-Mandskabets udviste Dygtighed og Udholdenhed. Til de fjernere beliggende Stæder, der have ydet Bistand med Sprøiter osv., hører ogsaa Glückstadt, og fra Herskabet Pinneberg skal et betydelig Antal Vogne være stillet til den fattigere Jndvaanerclasses Disposition. Eftermiddag Kl. 5. Nød og Rædsel tager til i Hamborg og Jlden er ikke i Aftagende. Man arresterer en Mængde mistænkelige Jndivider, der ere blevne grebne i Tyveri og Forsøg paa meget endnu Værre. Frivillige ere opbudte til at haandhæve Sikkerhed og offentlig Orden. Fra Stade er kommen ny Tilførsel af Krudt og Artillerimandskab. Ogsaa om Troppereqvisition hører man tale og i ethvert Tilfælde vilde det være ønskeligt, at Altonas ringe Troppe mandskab snart maatte blive forstærket. Branden har udbredt sig i den allerede betegnede Retning over Holdamm, Pferdemarkt, Rosenstrasse, og indtil Breitestrasse. Ogsaa en Deel af Fisketorvet er lagt i Aske. Johannem synes dog endnu at være bleven reddet og Petrikirken skal heller ikke være i Brand. – Om Tabet af Menneskeliv – saa slutter Beretningen – og især om det uhyre Tab af Penge værdi kan endnu slet ingen Angivelse opstilles, og endnu seer man ikke Enden paa denne Rædsel, den vi tillidsfulde lægge i Guds altstyrende Haand.